da id nb da de en da de da da da de da id da nb da de en da de da da da de da da de da en da da da da da da de da da da da da da da nb da da da da da da da da en da da en sv da de en da nb de da eu da da da da da de da da da da de da en nb fr
Reception for danske EU-forskningskontakter: Vigtigheden af netværk - Central Denmark EU Office
Vi arbejder for Midtjylland i Bruxelles
R&I gruppen under DacoB (DAnish regional- and university office COoperation in Brussels) holdt torsdag den 9. januar 2020 nytårsreception i CDEU’s lokaler i Bruxelles. Med til receptionen var en række centrale, danske samarbejdspartnere i Bruxelles, og arrangementet var en klar markering af vigtigheden af netværk.
Netværk er ikke til at komme uden om
– Om det så er de uformelle eller de mere formelle, så kommer vi ikke uden om, hvor vigtige netværk er for alle os, der arbejder med forskningsdagsordenen. I R&I-gruppen har vi et tæt samarbejde EU-kontorerne imellem, og det var derfor helt oplagt for os at afholde denne reception, hvor vi inviterede en række af vores nærmeste samarbejdspartnere i Bruxelles med, fortæller Rikke Edsjö, der er en af CDEU’s to forskningskonsulenter.
Danske EU-kontakter giver særlig værdifuld sparring
Til receptionen var Dacob-kontorerne South Denmark EU Office, Central Denmark EU Office, Copenhagen EU Office og Aalborg Universitet således repræsenteret, ligesom repræsentanter for bl.a. Europa-Kommissionen og Uddannelses- og Forskningsministeriet var på gæstelisten:
– De danskere, der arbejder med forskningsdagsordenen i Bruxelles, er ofte kilde til særlig værdifuld sparring for EU-kontorernes danske aktører. Da antallet af danskere i EU-institutionerne ydermere er voldsomt begrænset, har det også stor værdi for hele miljøet, at sektorfaglige personer som f.eks. på forskningsdagsordenen samles, fortæller CDEU’s anden konsulent på forskningsområdet, Lina Christensen.
Derfor var det også glædeligt, at både DG Forskning og Innovation i Europa-Kommissionen, European Research Council (ERC) samt Danmarks Faste Repræsentation ved EU og DANRO, som varetager interesser i Bruxelles for Uddannelses- og Forskningsministeriet, havde mulighed for at være med til receptionen.
CDEU’s to forskningskonsulenter, Lina Christensen (t.v.) og Rikke Edsjö.
CDEU overtager lederskab i gruppen
Andreas Bjørn Madsen, som er budgetråd ved Danmarks Faste Repræsentation ved EU, gav under receptionen deltagerne en opdatering på MFF’en og forhandlingerne i 2020.
Desuden markerede nytårsreceptionen overdragelse af lederskabet af R&I-gruppen fra Ida Heebøll hos Greater Copenhagen EU Office til CDEU’s Rikke Edsjö:
– R&I gruppen har en årelang tradition for at samarbejde i Bruxelles. Seneste store arrangement var Nordic University Days i september, hvor rektorer, pro-rektorer og dekaner fra 56 nordiske universiteter var på besøg i Bruxelles. Ser vi fremad, så bliver 2020 et forberedelsesår, hvor de sidste detaljer i det nye Horizon Europe-program skal forhandles på plads. Her vil R&I gruppens fokus være på de nye elementer, så vi på den måde kan opnå tidlig indsigt, som kan komme universiteter, regioner, kommuner og virksomheder til gode, slutter CDEU’s Rikke Edsjö.
Dacob er et stærkt, strategisk arbejdsfællesskab mellem de fem danske EU-kontorer, der hver især repræsenterer egne kommuner, regioner og universiteter i Bruxelles.
Dacob bringer konsulenter med stærk faglig ekspertise sammen for at videndele og samskabe bredere resultater i hele Danmark.
Ved at samtænke vores ressourcer og udnytte synergier i vores arbejde kan vi stå stærkere samtidig med, at vi bibeholder vores unikke særkende, nemlig den stærke lokale og regionale forankring.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu